**SEAT in CUPRA v letu 2025 kljub burnemu dogajanju v panogi do rekordnih prodajnih številk**

* **Dobavljenih je bilo 586.300 vozil, kar je 5,1 % več kot leta 2024 in pomeni nov rekord vseh časov**
* **CUPRA je zabeležila pospešeno rast s 328.800 dobavljenimi vozili (+32,5 %) ter presegla milijon prodanih vozil**
* **SEAT je dobavil 257.400 vozil ter predstavil novo Ibizo in Arono**
* **Prodaja električnih modelov je bila v izrazitem porastu: +69,2 % pri vozilih PHEV in +65,9 % pri BEV**
* **Na globalni ravni je bilo kljub začasnemu zaprtju proizvodne linije 1 v Martorellu proizvedenih 584.693 vozil**

**Martorell, 19. 1. 2026.** Znamki SEAT in CUPRA sta v leta 2025 dosegli nov prodajni rekord. Kljub zahtevni situaciji na globalnem avtomobilskem trgu sta skupaj dobavili 586.300 vozil, kar je 5,1 % več kot v letu 2024 (558.200) in s tem presegli dosedanji rekord prodanih 574.100 vozil iz leta 2019. CUPRA se je ob tem razveselila mejnika milijon prodanih vozil in dosegla najvišjo prodajo v zgodovini s skupno 328.800 vozili (+32,5 % I 2024: 248.100). Znamka SEAT je svojo 75. obletnico obeležila z 257.400 prodanimi vozili (17,0-odstotni upad v primerjavi z letom 2024), kar odraža zahtevne razmere v panogi. Podjetje je doseglo znatno rast prodaje električnih vozil, saj je dobavilo 84.400 priključnih hibridov (+69,2 %) in 79.700 popolnoma električnih vozil (+65,9 %). Ti rezultati odražajo močno zavezanost podjetja elektrifikaciji.

**»Leto 2025 je bilo za nas prelomno leto, saj smo dosegli rekordne rezultate, ki potrjujejo moč naše strategije in predvsem izjemen uspeh znamke CUPRA,«** je povedal Markus Haupt, glavni izvršni direktor znamk SEAT in CUPRA**. »Najboljši prodajni rezultat znamke CUPRA doslej je dokaz, da uspešno nagovarjamo novo generacijo voznikov, ki prisegajo na zmogljivost in dizajn. Čeprav se je prodaja znamke SEAT zmanjšala, ostaja temelj našega podjetja, kar dokazujejo tudi naše nedavne naložbe v to znamko. Pričakujemo, da se bodo izzivi v panogi nadaljevali tudi v letu 2026, vendar smo nanje pripravljeni in trdno zavezani svoji dolgoročni viziji. Hkrati pa to leto z začetkom proizvodnje družine električnih mestnih vozil v Martorellu obeležujemo vrhunec naših prizadevanj za elektrifikacijo, s čimer smo naredili odločilen korak k ustvarjanju prihodnosti mobilnosti.«**

Nemčija je utrdila svoj položaj največjega trga za znamki SEAT in CUPRA s 156.200 dobavljenimi vozili, kar predstavlja 8,2-odstotno rast v primerjavi z letom 2024 (144.400). Španija je ohranila drugo mesto z 92.700 prodanimi vozili, kar je 6,8 % več kot leta 2024 (86.900), sledi ji Združeno kraljestvo s 64.300 dobavljenimi vozili, kar predstavlja 4,3-odstotni upad (2024: 67.200). Na repu peterice najboljših trgov sta Francija (38.900; –3,7 % I 2024: 40.400) in Italija (30.200; +4,9 % I 2024: 28.800). Globalni trgi ostajajo za podjetje ključnega pomena. Pri tem je na prvem mestu Turčija s 23.000 dobavljenimi vozili, kar predstavlja 6,8-odstotno rast v primerjavi s prejšnjim letom (2024: 21.500).

**CUPRA podira rekorde**

CUPRA je tudi leto 2025 nadaljevala izjemno uspešno in dosegla rekordne prodajne številke, saj je dobavila 328.800 vozil, med drugim milijonto prodano vozilo na globalni ravni. CUPRA Formentor je ostal najbolje prodajani model s 104.400 vozili, medtem ko je CUPRA Terramar v svojem prvem polnem letu na trgu zabeležil 66.000 dobavljenih vozil. Vozila BEV so predstavljala skoraj četrtino (24,2 %) prodanih vozil CUPRA, pri čemer sta prednjačila CUPRA Born (43.700 vozil) in CUPRA Tavascan (36.000 vozil).

Znamka CUPRA je utrdila svoj položaj ene najhitreje rastočih avtomobilskih znamk v Evropi, dosegla nove rekorde na stari celini in 2,22-odstotni tržni delež, s čimer se je še približala svojemu cilju 3 %. Pri tem je prvo mesto zasedla Nemčija s 27,7-odstotnim povečanjem prodaje in novim rekordom 103.100 dobavljenih vozil (2024: 80.700). Sledile so ji Združeno kraljestvo (41.200; +35,7 % I 2024): 30.400), Španija (26.600; +18,8 % I 2024: 22.400), Francija (22.600; +28,2 % I 2024: 17.600) in Italija (22.100; +29,1 % I 2024: 17.100).

Po lansiranju sedmih novih vozil v sedmih letih je CUPRA v letu 2025 dosegla svoj največji uspeh doslej tudi z več pomembnimi priznanji: bila je razglašena za najbolj trendovsko znamko revije *Auto Motor und Sport*, prejela je zlati volan za CUPRA Terramarja in dosegla 5 zvezdic pri oceni Euro NCAP za CUPRA Leona, Formentorja, Terramarja in Borna. Poleg tega je še okrepila svojo prisotnost na trgu z odprtjem novih salonov CUPRA City Garage na Dunaju in v Manchestru, s čimer se je skupno število po svetu povečalo na 12 salonov. Na avtomobilskem salonu IAA v Münchnu je predstavila predstavitveno vozilo CUPRA Tindaya in razširila svojo strategijo globalizacije z načrti za vstop na trge Bližnjega vzhoda.

**Novo poglavje za znamko SEAT**

V svojem jubilejnem 75. letu je znamka SEAT dobavila 257.400 vozil, kar je 17,0 % manj v primerjavi z letom 2024 (310.000). SEAT Ibiza je ostala najbolje prodajani model s 94.800 vozili, sledila ji je Arona z 72.400 vozili. Kljub slabši prodaji je bilo leto 2025 za SEAT prelomno leto, saj ga je zaznamovala svetovna premiera nove Ibize in Arone ter predstavitev jasnega načrta za prihodnost. S tem se je začelo novo poglavje, ki spoštuje dediščino znamke in hkrati krepi njeno zavezanost dostopni mobilnosti.

Španija je ohranila položaj največjega trga za vozila SEAT s 66.100 dobavljenimi vozili, kar predstavlja 2,6-odstotno rast v primerjavi s prejšnjim letom (64.500). Na drugem mestu je bila Nemčija, ki beleži 53.000 prodanih vozil (–16,6 % | 2024): 63.600), sledilo je Združeno kraljestvo s 23.000 prodanimi vozili   
(–37,4 % | 2024: 36.800).

**»Izjemno ponosni smo na vse, kar smo dosegli v letu 2025, predvsem glede na to, kako zahteven je bil trg,«** je povedal Sven Schuwirth, izvršni podpredsednik za prodajo, trženje in poprodajo pri družbah SEAT in CUPRA. **»Ta rezultat je posledica predanosti naših prodajnih ekip in naše globalne mreže z več kot 1.200 trgovci. Skupaj smo dosegli rekordno število dobavljenih vozil, kar kaže na močno zaupanje kupcev v naše znamke. Z navdušenjem gledamo v prihodnost. Naša ponudba vozil CUPRA se bo še povečala s popolnoma električnim CUPRA Ravalom, z novo različico Borna in posodobljenim Tavascanom. Hkrati prihajata tudi nova SEAT Ibiza in Arona. Ti novi modeli bodo kupcem ponudili še večjo izbiro in še več načinov, kako doživeti znamki SEAT in CUPRA.«**

**Martorell, središče mobilnosti prihodnosti**

V letu 2025 sta znamki SEAT in CUPRA kljub začasnemu zaprtju proizvodne linije 1 za elektrifikacijo v Martorellu povečali globalno proizvodnjo na 584.693 vozil (2024: 583.218). Od tega je bilo 470.347 vozil izdelanih v Martorellu, med drugim model Audi A1 (2024: 481.020). Podjetje je poleg tega odprlo novo tovarno za sestavljanje baterijskih sklopov, kar je dodaten pomemben mejnik v njegovi strategiji elektrifikacije. V letu 2026 bo obrat v Martorellu še bolj utrdil svojo vlogo središča mobilnosti prihodnosti, saj se bo tukaj začela proizvodnja družine električnih mestnih vozil skupine Volkswagen, vključno s CUPRA Ravalom. S tem bo Španija postala vodilni center elektromobilnosti v Evropi.

**Število dobavljenih vozil v celotnem letu 2025\***

|  |  |  |  |
| --- | --- | --- | --- |
|  | **2025** | **2024** |  |
| **SEAT in CUPRA** | 586.300 | 558.200 | +5,1 % |
| **SEAT** | 257.400 | 310.000 | –17,0 % |
| **CUPRA** | 328.800 | 248.100 | +32,5 % |

*\*zaokrožene številke*

**Spremembe potrebujejo gonilno silo** in **SEAT ter CUPRA** usmerjata prihodnost mobilnosti. Kot edini podjetji v Španiji, ki oblikujeta, razvijata, proizvajata in tržita avtomobile, sta SEAT in CUPRA temelj avtomobilske industrije v državi in gonilna sila njene elektrifikacije.

Ob največji preobrazbi v svoji 75-letni zgodovini SEAT in CUPRA spreminjata Španijo v enega vodilnih evropskih centrov elektromobilnosti. S projektom Future: Fast Forward in v sodelovanju s koncernom Volkswagen, podjetjem PowerCo ter drugimi partnerji je podjetje v elektrifikacijo države vložilo 10 milijard evrov. Podjetje za osrednjo skupino znamk znotraj koncerna Volkswagen vodi tudi projekt Electric Urban Car in bo leta 2026 v svoji tovarni v Martorellu začelo s proizvodnjo popolnoma električnih vozil, vključno s CUPRA Ravalom.

Kot član koncerna Volkswagen SEAT in CUPRA prodajata vozila pod blagovnima znamkama SEAT in CUPRA, vključno s kultno SEAT Ibizo in najbolje prodajanim modelom podjetja, CUPRA Formentorjem. Podjetje, ki zaposluje več kot 13.000 strokovnjakov in ima tri proizvodne centre (v Martorellu, El Prat de Llobregatu in Barceloni) prek 80 % vozil izvozi v več kot 70 držav.

**Komuniciranje SEAT in CUPRA**

|  |  |  |  |
| --- | --- | --- | --- |
| [Daniel Disk:Users:Imac_16:Desktop:logos.png](https://www.linkedin.com/company/seat-sa/)**Una persona con un traje de color negro  El contenido generado por IA puede ser incorrecto.** | SEAT Mediacenter  **Helena Mariscal de Gante**  Vodja oddelka za strateško komuniciranje in ugled  M: +34 660 242 477  [helena.mariscal@seat.es](mailto:helena.mariscal@seat.es) |  | **Owen Prowel** Oddelek za strateško komuniciranje in ugled M: +34 683 157 186 [owen.prowel@seat.es](mailto:owen.prowel@seat.es) |

**PORSCHE SLOVENIJA d.o.o.**

**Metka Bokal**

Odnosi z mediji SEAT

T: +386 1 5825 280

[metka.bokal@porsche.si](mailto:metka.bokal@porsche.si)

**Edvard Andrej Strajnar**

Direktor znamke SEAT

M: +386 41 371 501

[edo.strajnar@porsche.si](mailto:edo.strajnar@porsche.si)

[www.seat.si](http://www.seat.si)